Document ID: 31997L0019

Komisjoni direktiiv 97/19/EÜ,
18. aprill 1997,
millega kohandatakse tehnika arenguga nõukogu direktiivi 70/221/EMÜ mootorsõidukite ja nende haagiste vedelkütusepaake ja tagumisi allasõidutõkkeid käsitlevate liikmesriikide õigusaktide ühtlustamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. märtsi 1970. aasta direktiivi 70/221/EMÜ mootorsõidukite ja nende haagiste vedelkütusepaake ja tagumisi allasõidutõkkeid käsitlevate liikmesriikide õigusaktide ühtlustamise kohta, [1] viimati muudetud komisjoni direktiiviga 81/333/EMÜ, [2] eriti selle artiklit 3,
ning arvestades, et:
direktiiv 70/221/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati nõukogu 6. veebruari 1970. aasta direktiiviga 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [3] viimati muudetud Euroopa Parlamendi ja nõukogu direktiiviga 96/79/EÜ; [4] sellest tulenevalt kohaldatakse direktiivi 70/221/EMÜ suhtes direktiivi 70/156/EMÜ sätteid, mis käsitlevad sõiduki süsteeme, osi ja eraldi seadmestikke;
eelkõige direktiivi 70/156/EMÜ artikli 3 lõike 4 ja artikli 4 lõike 3 kohaselt tuleb igale üksikdirektiivile lisada teatis, mis sisaldab direktiivi 70/156/EMÜ I lisa asjakohaseid punkte, ja samuti direktiivi 70/156/EMÜ VI lisal põhinev tüübikinnitustunnistus tüübikinnituse elektrooniliseks salvestamiseks;
kõnealused muudatused puudutavad ainult direktiivis 70/221/EMÜ sisalduvaid rakendussätteid; seetõttu ei ole vaja direktiivile 70/221/EMÜ vastavaid olemasolevaid tüübikinnitusi kehtetuks tunnistada ega takistada kõnealuste tüübikinnitustega hõlmatavate uute sõidukite registreerimist, müüki ega kasutuselevõtmist;
käesoleva direktiiviga ettenähtud meetmed on kooskõlas direktiiviga 70/156/EMÜ asutatud tehnika arengule kohandamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 70/221/EMÜ muudetakse järgmiselt.
1. Artikkel 1 asendatakse järgmisega:
"Artikkel 1
Käesolevas direktiivis tähendab "sõiduk" teedel kasutamiseks mõeldud, kerega või kereta, vähemalt neljarattalist mootorsõidukit, mille suurim ettenähtud kiirus on üle 25 km/h, ja selle haagiseid, välja arvatud rööbastel liikuvad sõidukid, põllumajandus- ja metsatraktorid ning kõik liikurmasinad."
2. Artiklit 2 muudetakse järgmiselt:
a) lõikes 2 asendatakse fraas
"direktiivi 70/156/EMÜ artikli 9a tähenduses ning mis on paigaldatud vastavalt lisa punkti II.5 nõuetele."
järgmise fraasiga:
"direktiivi 70/156/EMÜ artikli 2 tähenduses ning mis on paigaldatud vastavalt II lisa punktis 5 sätestatud nõuetele.";
b) lõikes 3 asendatakse fraas
"direktiivi 70/156/EMÜ artikli 9a tähenduses, vastab lisas sätestatud asjakohastele nõuetele."
järgmise fraasiga:
"direktiivi 70/156/EMÜ artikli 2 tähenduses, vastab II lisas sätestatud asjakohastele nõuetele".
3. Artiklit 2a muudetakse järgmiselt:
a) lõikes 2 asendatakse fraas
"direktiivi 70/156/EMÜ artikli 9a tähenduses ning mis on paigaldatud vastavalt lisa punktis II.5 sätestatud nõuetele."
järgmise fraasiga:
"direktiivi 70/156/EMÜ artikli 2 tähenduses ning mis on paigaldatud vastavalt II lisa punktis 5 sätestatud nõuetele";
b) lõikes 3 asendatakse fraas "artikli 9a" fraasiga "artikli 2".
4. Artiklis 2b asendatakse fraas "lisa punktides II.2.1 ja II.2.2" fraasiga "II lisa punktides 2.1 ja 2.2".
5. Artiklis 3 asendatakse fraas "I punkti" fraasiga "I lisa".
6. Lisa asendatakse käesoleva direktiivi lisaga.
Artikkel 2
Alates 1. oktoobrist 1997 liikmesriigid:
- ei anna enam EÜ tüübikinnitust vastavalt direktiivi 70/156/EMÜ artikli 4 lõikele 1 ega vajaduse korral vastavalt direktiivi 70/156/EMÜ artikli 4 lõikele 4,
- võivad keelduda siseriikliku tüübikinnituse andmisest
uuele sõidukitüübile vedelkütusepaakide ja tagumiste allasõidutõketega seotud põhjustel või tagumise allasõidutõkke uuele tüübile eraldi seadmestikuna, kui see ei vasta käesoleva direktiiviga muudetud direktiivi 70/221/EMÜ sätetele.
Käesoleva direktiiviga ei tunnistata kehtetuks ühtegi direktiivi 70/221/EMÜ kohaselt varem antud tüübikinnitust ega takistata selliste tüübikinnituste laiendamist selle direktiivi alusel, mille kohaselt esialgne tüübikinnitus anti.
Artikkel 3
1. Liikmesriigid jõustavad käesoleva direktiivi järgimiseks vajalikud õigus- ja haldusnormid 30. septembriks 1997. Liikmesriigid teatavad nendest viivitamata komisjonile.
Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende vastuvõetud põhiliste siseriiklike õigusnormide teksti.
Artikkel 4
Käesolev direktiiv jõustub 20. päeval pärast selle avaldamist Euroopa Ühenduste Teatajas.
Artikkel 5
Käesolev direktiiv on adresseeritud liikmesriikidele.
Brüssel, 18. aprill 1997

Labels: 7
8
15